বিএনপির মহাসচিব বলেন, ‘বন্ধুগণ এই সরকার একে একে এই দেশের সকল প্রতিষ্ঠানগুলোকে ধ্বংস করেছে। আপনারা কিছুদিন আগে দেখেছেন, সংবিধানের ষোড়শ সংশোধনী নিয়ে এই সরকার যে ভয়াবহ একটা ধ্বংসযজ্ঞে নেমেছে যা আজকে সারা বাংলাদেশের রাষ্ট্রের যে অস্তিত্ব, সেই রাষ্ট্রের অস্তিত্বকে আজকে দুর্বল করেছে। সেই রাষ্ট্রকে আজকে হুমকির মুখে ফেলেছে। আজকের পত্রিকাতেও দেখবেন, খুব পরিষ্কার করে বলা হয়েছে, এই সরকারের মন্ত্রীরা এবং আওয়ামী লীগের নেতারা যে ভাষায় বিচার বিভাগের বিরুদ্ধে, প্রধান বিচারপতির বিরুদ্ধে, হাইকোর্টের বিরুদ্ধে, সুপ্রিম কোর্টের বিরুদ্ধে কথা বলছে তা পৃথিবীর ইতিহাসে কোনো গণতান্ত্রিক দেশে, কোনো রাষ্ট্রে এ ধরনের ভাষা ব্যবহার করা হয় নাই। বন্ধুগণ এই অবস্থা থেকে আমাদের বেরিয়ে আসতে হবে।’